Rikunarita-ORG/Wikinium huggingface dataset:
# একাডেমি অব মোশন পিকচার আর্টস অ্যান্ড সায়েন্সেস
সংক্ষিপ্ত ইউআরএল

একাডেমি অফ মোশন পিকচার আর্টস অ্যান্ড সাইন্সেস| পূর্ণ নাম | Academy of Motion Picture Arts and Sciences |
| প্রতিষ্ঠাকাল | মে ১১, ১৯২৭ |
| সদস্য | ৬,০০০ |
| প্রধান ব্যক্তি | সিড গ্রনিস, সভাপতি |
| দপ্তরের অবস্থান | বেভারলি হিল্‌স, ক্যালিফোর্নিয়া, লস অ্যাঞ্জেল্‌স |
| দেশ | মার্কিন যুক্তরাষ্ট্র |
| ওয়েবসাইট | www.oscars.org |

**একাডেমি অফ মোশন পিকচার আর্টস অ্যান্ড সাইন্সেস** (Academy of Motion Picture Arts and Sciences, AMPAS) চলচ্চিত্র বিষয়ক বিজ্ঞান ও শিল্পকলার উন্নয়নের জন্য প্রতিষ্ঠিত একটি অনারারি মার্কিন প্রতিষ্ঠান। ১৯২৭ সালের ১১ মে মার্কিন যুক্তরাষ্ট্রের লস অ্যাঞ্জেল্‌স অঙ্গরাজ্যের ক্যালিফোর্নিয়া শহরে এটি প্রতিষ্ঠিত হয়। এর সদস্যরা চলচ্চিত্র জগতের সাথে কোনো না কোনো ভাবে জড়িত রয়েছেন। একাডেমির সদস্য সংখ্যা ৬,০০০-এর উপর। সদস্যের অধিকাংশই মার্কিন, তবে যুক্তরাষ্ট্রের বাইরে অন্য কোন দেশের চলচ্চিত্র ব্যক্তিত্ব নিজ পেশায় দক্ষতা প্রমাণ করতে পারলে এর সদস্যপদ লাভ করতে পারেন। ২০০৪ সালের তথ্যমতে এই প্রতিষ্ঠানটি বিশ্বের ৩৬টি দেশের চলচ্চিত্র নির্মাতাদেরকে এর অন্তর্ভুক্ত করতে পেরেছে।

সমগ্র বিশ্বে এই একাডেমিটি একাডেমি পুরস্কার তথা অস্কার অ্যাওয়ার্ড প্রদানের জন্য বিশেষভাবে পরিচিত। এছাড়াও একাডেমি প্রতি বছর স্নাতক ও এর থেকে নিম্ন পর্যায়ে অধ্যয়নরত চলচ্চিত্রের ছাত্রদেরকে শিক্ষার্থী একাডেমি পুরস্কার প্রদান করে থাকে। প্রতিষ্ঠানের পক্ষ থেকে চলচ্চিত্রের স্ক্রিন লেখার উপর সর্বোচ্চ পাঁচজনকে পর্যন্ত নিকোল ফেলোশিপ প্রদান করা হয়। ক্যালিফোর্নিয়ার বেভারলি হিল্‌স-এ অবস্থিত মার্গারেট হেরিক গ্রন্থাগার এবং একই শহরের হলিউডে অবস্থিত পিকফোর্ড চলচ্চিত্র অধ্যয়ন কেন্দ্র এই প্রতিষ্ঠানের অধীনে নিয়ন্ত্রিত ও পরিচালিত হয়। একাডেমির বর্তমান সভাপতির নাম সিড গেনিস।

## আরও দেখুন

* একাডেমি পুরস্কার
* একাডেমি ছায়াছবি সংগ্রহশালা

### যেগুলোর সাথে গুলিয়ে ফেলা ঠিক নয়

* একাডেমি অফ টেরিভিশন আর্টস অ্যান্ড সাইন্সেস
* আমেরিকান একাডেমি অফ আর্টস অ্যান্ড সাইন্সেস
* আমেরিকান ফিল্ম ইনস্টিটিউট
* মোশন পিকচার অ্যাসোসিয়েশন অফ আমেরিকা
* প্রেস্টিজ একাডেমি অফ মোশন পিকচার্‌স

## তথ্যসূত্র

## বহিঃসংযোগ

* একাডেমি অফ মোশন পিকচার আর্টস অ্যান্ড সাইন্সেস
* একাডেমি পুরস্কার বিজয়ী ও মনোনীতদের দাপ্তরিক ওয়েবসাইট  ওয়েব্যাক মেশিনে আর্কাইভকৃত ৭ জুলাই ২০০৮ তারিখে
* মার্গারেট হেরিক গ্রন্থাগার  ওয়েব্যাক মেশিনে আর্কাইভকৃত ৬ জুলাই ২০১০ তারিখে
* পিকফোর্ড চলচ্চিত্র অধ্যয়ন কেন্দ্র - একাডেমি ছায়াছবি সংগ্রহশালা
* *হলিউড ইজ এ ইউনিয়ন টাউন*, *দ্য নেশন*, ২ এপ্রিল ১৯৩৮, একাডেমি পুরস্কারের ইতিহাস।
# বোয়িং বি-১৭ ফ্লাইং ফোরট্রেস

| বোয়িং বি-১৭ ফ্লাইং ফোরট্রেস |
| --- |
|  |
| ভূমিকা | ভারী বোমারু বিমান |
| উৎস দেশ | মার্কিন যুক্তরাষ্ট্র |
| নির্মাতা | বোয়িং |
| প্রথম উড্ডয়ন | ২২শে জুলাই ১৯৩৫ |
| প্রবর্তন | এপ্রিল ১৯৩৮ |
| অবসর | ১৯৬৮ (ব্রাজিলীয় বিমানবাহিনী) |
| মুখ্য ব্যবহারকারী | মার্কিন সেনাবাহিনীর বিমানবাহিনী রাজকীয় বিমানবাহিনী |
| নির্মিত হচ্ছে | ১৯৩৬–১৯৪৫ |
| নির্মিত সংখ্যা | ১২,৭৩১ |
| রূপভেদ | * বোয়িং এক্সবি-৩৮ ফ্লাইং ফোরট্রেস
* বোয়িং ওয়াইবি-৪০ ফ্লাইং ফোরট্রেস
* বোয়িং সি-১০৮ ফ্লাইং ফোরট্রেস
 |
| উদ্ভূত বিমান | বোয়িং ৩০৭ স্ট্র্যাটোলাইনার |

**বোয়িং বি-১৭ ফ্লাইং ফোরট্রেস** (Boeing B-17 Flying Fortress) দ্বিতীয় বিশ্বযুদ্ধে ব্যবহৃত একটি চার ইঞ্জিনবিশিষ্ট মার্কিন ভারী বোমারু যুদ্ধবিমান। বোয়িং এয়ারক্র্যাফট কোম্পানি ১৯৩৪ সালে এটির নকশা করে। প্রাথমিক মডেলটি প্রতিদ্বন্দ্বী ডগলাস ও মার্টিন কোম্পানির বিমানগুলির চেয়ে বেশি কার্যকারিতা প্রদর্শন করেছিল। বিমানটি সর্বোচ্চ ১০৭০০ মিটার উচ্চতায় ও ঘন্টায় সর্বোচ্চ ৪৬২ কিলোমিটার গতিবেগে উড়তে পারত। এটিকে ফ্লাইং ফোরট্রেস অর্থাৎ উড়ন্ত দুর্গ বলে ডাকা হত, কেননা এটির কোণায় কোণায় সব মিলিয়ে তেরটি দশমিক ৫০ ক্যালিবারের মেশিনগান স্থাপন করা ছিল। এটি বে অংশে ২.৭ মেট্রিকটন ওজনের বোমা বহনে এবং ডানার নিচের র‍্যাক অংশে আরও অনেক বোমা বহনে সমর্থ ছিল। মূলত পশ্চিম ইউরোপে জার্মানির শিল্প, সামরিক ও বেসামরিক লক্ষ্যবস্তুগুলিতে বোমাবর্ষণে এগুলি ব্যবহৃত হয়। এভাবে পশ্চিম ইউরোপের আকাশে আধিপত্য নিশ্চিত করে ১৯৪৪ সালে ফ্রান্সে মিত্রশক্তির আক্রমণে সহায়তা করা হয়। এছাড়া এগুলিকে সীমিতভাবে দ্বিতীয় বিশ্বযুদ্ধে প্রশান্ত মহাসাগরীয় মঞ্চে জাপানি জাহাজ ও বিমানক্ষেত্রগুলিতে বোমা ফেলতে ব্যবহার করা হয়।

দ্বিতীয় বিশ্বযুদ্ধের সময় ১২ হাজারেরও বেশি বি-১৭ বিমান নির্মাণ করা হয়েছিল এটি ইতিহাসের তৃতীয় সর্বোচ্চ উৎপাদিত বোমারু বিমান (কনসলিডেটেড বি-২৪ লিবারেটর ও জার্মান ইউংকার্স ইউ ৮৮-এর পরে)।

## তথ্যসূত্র

## উৎসপঞ্জি

* Angelucci, Enzo and Paolo Matricardi. *Combat Aircraft of World War II, 1940–1941*. Westoning, Bedfordshire, UK: Military Press, 1988. আইএসবিএন ৯৭৮-০-৫১৭-৬৪১৭৯-৮.
* Carey, Brian Todd. "Operation Pointblank: Evolution of Allied Air Doctrine During World War II". *historynet.com*, 12 June 2006. archived version 19 October 2014.
* Herman, Arthur. *Freedom's Forge: How American Business Produced Victory in World War II* New York: Random House, 2012. আইএসবিএন ৯৭৮-১-৪০০০-৬৯৬৪-৪.
* Parker, Dana T. *Building Victory: Aircraft Manufacturing in the Los Angeles Area in World War II*. Cypress, California, Dana Parker Enterprises, 2013. আইএসবিএন ৯৭৮-০-৯৮৯৭৯০৬-০-৪.
* Yenne, Bill. *B-17 at War*. St. Paul, Minnesota: Zenith Imprint, 2006. আইএসবিএন ০-৭৬০৩-২৫২২-৭.